ลุ้น SET บวกต่อตามตลาดภูมิภาค จับตาทะลุแนวต้าน 1,380 จุด
ลุ้น SET บวกต่อตามตลาดภูมิภาค จับตาทะลุแนวต้าน 1,380 จุด
ลุ้น SET บวกต่อตามตลาดภูมิภาค จับตาทะลุแนวต้าน 1,380 จุด
3 ก.ค. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้มีโอกาสที่จะปรับตัวขึ้นได้ในทิศทางเดียวกับตลาดหุ้นในภูมิภาคเอเชียที่เช้านี้เคลื่อนไหวในแดนบวกราว 0.3-0.5% หลังตัวเลขการจ้างงานนอกภาคเกษตรของสหรัฐฯ ออกมาพุ่งขึ้นเกินคาด และอัตราว่างงานของสหรัฐฯก็ลดลงด้วย ทำให้นักลงทุนเชื่อมั่นการฟื้นตัวเศรษฐกิจมากขึ้น อีกทั้งยังมีความหวังจากความคืบหน้าวัคซีนต้านไวรัสโควิด-19 ด้วย แม้ว่าจะยังต้องระวังการแพร่ระบาดไวรัสโควิด-19 ที่ยังเพิ่มขึ้นต่อเนื่อง โดยเฉพาะในสหรัฐฯ และบราซิล
นอกจากนี้ ให้ติดตามตัวเลขเงินเฟ้อของไทยที่จะประกาศในวันนี้ คาดว่าจะติดลบ 3% และให้ติดตามการประชุมสภาผู้แทนราษฏร ในการพิจารณาร่าง พ.ร.บ.งบประมาณรายจ่ายประจำปีงบประมาณ พ.ศ.2564 วาระแรก รวมถึงติดตามดัชนีผู้จัดการฝ่ายจัดซื้อ (PMI) ภาคบริการของทั่วโลก ตลาดคาดว่าจะดีขึ้นพร้อมให้แนวรับ 1,365-1,355 จุด ส่วนแนวต้าน 1,380-1,385 จุด ที่บริเวณแนวต้านนี้ให้ระวังอาจมีการขายล็อกกำไรก่อนหยุดระยะยาว
 
 
 